**Планинско-котлинска Србија**

Планински рељеф заузима највећи део површине Србије и простире се јужно од Мачве, Саве и Дунава.

На подручју југоисточне Србије, налазе се планине ниже и средње надморске висине које су одвојене бројним котлинама. Оне припадају **Српско-македонској маси** ***и то је најстарије копно на Балканском полуострву.*** У ову групу планина се убрајају *Јастребац, Пасјача, Радан, Селичевица, Руј, Бесна Кобила, Дукат*. Најзначајније **колтине** овог дела Србије су *Врањска, Лесковачка, Нишко-алексиначка и Топличка котлина*.

Западним, средишњним, југозападним делом земље пружају се **Динарске планине** (***Старовлашко-рашка висија, Шумадијске, рудне и флишне планине),* *Проклетијске и Копаоничке планине****, а на југу* ***Шарске планине****. Познатије динарске планине су Копаоник (2017 м), Тара, Златибор, Голија, Рудник, Маљен, Повлен, Сувобор.* Највиши врх Србије је ***Ђеравица*** ***(2.656 м)*** на Проклетијама.

Између Динарских, Проклетијских, Шарских планина и планина Српско-македонске масе налазе се **Косовска и Метохијска котлина**. Ове две котлине су највеће у нашој држави.

На истоку пружају се **Карпатско-балканске планине**. Међу њима су *Стара планина, Сува планина и Ртањ.* Планина има и у Панонској низији. То су *Фрушка Гора* у Срему и *Вршачке планине* у Банату. Фрушка Гора је део динарског система, док Вршачке плаине представљају део Српско-македонске масе.

Питања

1.Најстарије копно на Балканском полуострву је:

А) Динарске планине

Б) Српско-македонска маса

2. Познатије котлине српско-македонске масе су:

А) Косовска и Метохијска

Б) Лесковачка, Топличка, Врањска, Нишко-алексиначка

3. Највишу врх Србије је:

А)Панчићев врх

Б) Ђеравица

4. Планине у Панонској низији су:

А) Фрушка Гора и Вршачке планине

Б) Голија, Тара, Златибор